laion/Wikipedia-Exotic huggingface dataset:
נקודת ניקופול

נקודת ניקופול (באנגלית: Nikopol Point; בבולגרית: нос Никопол) היא לשון יבשה שאינה מכוסה שלג בחודשי הקיץ האנטארקטי, בחוף הדרומי של חצי האי ביירז, באי ליווינגסטון באיי שטלנד הדרומיים, שבאנטארקטיקה. לשון היבשה בולטת לאורך 650 מטרים מהאי לתוך מצר ברנספילד. לשון היבשה מתחברת באמצעות שרטון אל סלע ויאטור שמדרום לה. נקודת ניקופול ממוקמת ממערב לקצה של חופי סאות' (החופים הדרומיים) שבחצי האי ביירז; נקודות ניקופול ממוקמת 4.57 קילומטרים ממזרח לנקודת דבילז; נקודות ניקופול ממוקמת 1.22 קילומטרים מזרחית - דרומית-מזרחית לגבעת סילר; נקודות ניקופול ממוקמת 4.21 קילומטרים מערבית - דרומית-מערבית מנקודת דומטה. בתחילת המאה ה-19 ציידי כלבי ים הגיעו לאזור הנקודה, ובנו מבני מגורים דרומי לגבעת סילר. הנקודה מופתה לראשונה על ידי סוקרים בריטיים בשנת 1968, ולאחר מכן על ידי סוקרים צ'יליאניים בשנת 1971, סוקרים ארגנטינאים בשנת 1980, סוקרים ספרדים בשנת 1992, וסוקרים בולגריים בשנת 2005 ובשנת 2009. הנקודה נקראת על שם העיירה ניקופול שבבולגריה. השם אומץ רשמית ב-4 בנובמבר 2005. תחנת המחקר הספרדית מחנה ביירז (Camp Byers),החלה לפעול בסמוך לנקודת ניקופול החל מעונת המחקר (הקיץ האנטארקטי) 2001–2002, ובמשך עונות המחקר שלאחר מכן. הגאזט האנטארקטי הבולגרי (בבולגרית) • Ivanov, Lyubomir. (2015), General Geography and History of Livingston Island, P 14 נקודת ניקופול באתר הגאזט האנטארקטי המשווה SCAR של ממשלת אוסטרליה תצלום לוויין של אזור הנקודה, תוך סימון אתרים נוספים באזור באתר copernix מפת אזור נקודת ניקופול נקודת ניקופול באתר marineregions נקודת ניקופול באתר mindat גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי תצלום לוויין ראו בספר General Geography and History of Livingston Island, המפורט בפסקת "לקריאה נוספת"
יעל צין

יעל צין (נולדה ב-14 באוגוסט 1994) היא עיתונאית ואשת תקשורת חרדית ישראלית, מגישה לצד בעלה תוכנית זוגית ברדיו גלי ישראל 94fm בשם "מתחילים שבוע טוב" ובאתר כיכר השבת ובעכשיו 14. צין נולדה למשפחת עולים חרדית מיוהנסבורג. למדה בסמינר "בית בינה" בירושלים, והשלימה לימודי י"ג-י"ד בתקשורת חזותית והוראה ממכללת אופקים. בין השנים 2014–2019 שימשה מורה במסגרת תוכנית אמירים ללמידה מחוננת.[דרוש מקור] בשנת 2020 הגישה את תוכנית הרשת "הנבחרת בכיכר" באתר כיכר השבת. ב-2021 הגישה את התוכנית "שבוע טוב עם יקי ויעל" בערוץ 20, לצד יקי רייסנר. לעיתים משמשת פרשנית אורחת לענייני חרדים בערוץ 12 ובכאן 11. בנוסף, היא מגישה פודקאסט בשם "נשימה" של פרויקט "צמאה" לצד ברכה שילת. ב-2022 השתתפה בעונה השישית של תוכנית המציאות "בואו לאכול איתי". במהלך מתקפת הפתע של חמאס על ישראל, הפיצה תיאוריות קונספירציה לפיהן "מרגלים מבפנים" שיתפו פעולה עם חמאס וסייעו להצלחת המתקפה. יום לאחר מכן הפיצה תמונה של אהוד ברק בשדה התעופה באופן שיצר מצג שווא כאילו הוא עוזב את הארץ בעקבות המתקפה, אף שלא עזב את הארץ. בעקבות הפצת המידע השקרי ספגה צין ביקורת נרחבת מעיתונאים, פוליטיקאים ואחרים. צין מחקה את הציוץ, אך הוא כבר הופץ ברשתות החברתיות כתעמולה של ארגון הטרור חמאס, בין השאר בחשבון הטלגרם שלו, כעדות לכאורה לכך שברק נטש את ישראל. צין נשואה ליצחק ואם לארבעה ילדים. מתגוררת בקריית יערים. אתר האינטרנט הרשמי של יעל צין יעל צין, ברשת החברתית פייסבוק יעל צין, ברשת החברתית אקס (טוויטר) יעל צין, ביישום טלגרם יעל צין, ברשת החברתית אינסטגרם יעל צין, ברשת החברתית טיקטוק יעל צין, למה חרדים לא חוגגים את יום העצמאות? למה אתם כן?, באתר הארץ, 5 במאי 2022 חנני בלייך, ‏שומרי מסך: תוכנית האירוח החרדית הראשונה על מסך הטלוויזיה, בעיתון מקור ראשון, 19 במאי 2021 אחרי שהשתתפה בתכנית האוכל האושייה החרדית מסכמת: "לא באתי כדי להראות את עצמי", באתר כיפה, 7 בספטמבר 2022 שלוש עם יעל צין, באתר רדיו גלי ישראל שרון רוטר, בארבע עיניים עם יעל צין, באתר שביעי, ‏י"ג באלול תשפ"ב מערכת כאן חדשות, בואו לאכול איתי | שבוע ירושלים - הכירו את יעל צין, באתר כאן – תאגיד השידור הישראלי, 28 באוגוסט 2022 החרדית הצעירה הראשונה בפריים טיים נחשפת: "פריצת דרך עבורי", באתר אייס, 28 באוגוסט 2022 יוסי דלאל, "היא לא חרדית בכלל": העיתונאית שהשתתפה ב"בואו לאכול איתי" סופגת אש, באתר ישראל היום, 30 באוגוסט 2022 רועי אבן, ‏החרדיות סוף סוף נחשפות, וכולם רוצים להחזיר אותן לגטו, באתר ‏מאקו‏, 8 בספטמבר 2022 תמונות מסך עם הקשר מלא של הציוצים של צין בנושא; איתמר ב"ז, מכונת הרעל: כך התגלגלה "שמועה" על בגידה מבפנים מהרשתות לאולפנים, באתר שקוף, ‏2023-10-10; נתנאל שלומוביץ, ״בוגדים מבפנים״: גם לקונספירציות מופרכות יש היגיון פנימי סדור, באתר הארץ, 12 באוקטובר 2023; רפאלה גויכמן, "בגידה מבפנים": פעילי ימין וגופים איראניים מפיצים תיאוריות קונספירציה ופייק, באתר TheMarker‏, 8 באוקטובר 2023 רן בר-זיק, פייק ניוז כזה הוא הישג מורלי עצום לחמאס — והפעם בסיוע ישראלי, באתר TheMarker‏, 9 באוקטובר 2023; צוות המשרוקית של גלובס, ‏הסרטון השקרי שזכה ל-2.7 מיליון צפיות: כך נראה הקרב על התודעה, באתר גלובס, 14 באוקטובר 2023 שוקי טאוסיג, צייצה וברחה, באתר העין השביעית, 9 באוקטובר 2023 שרון רוטר, בארבע עיניים עם יעל צין, באתר שביעי, ‏י"ג באלול תשפ"ב
פלגת הארמייה פרטר-פיקו

פלגת הארמייה פרטר-פיקו (בגרמנית: Armeeabteilung Fretter-Pico) הייתה פלגת ארמייה של הוורמאכט, שפעלה במהלך קרב סטלינגרד באזור נהר דון. לאחר שהצבא האדום פתח ב"מבצע אורנוס", כותרו הארמייה השישית וחלק מארמיית הפאנצר הרביעית באזור העיר סטלינגרד. כדי להתמודד עם המצב, הוחלט במטכ"ל הגרמני ב-22 בנובמבר 1942, על הקמת קבוצת ארמיות דון. במקביל, הוחלט על הקמת "פלגת ארמייה" (Armeeabteilung) מכוחות העתודה שהוזרמו אל אזור הדון, על בסיס המפקדה והיחידות של הקורפוס ה-30. "פלגה" היא יחידה צבאית בגודל בלתי קבוע שהורכבה לשם ביצוע משימה מיוחדת. "פלגת הארמייה הולידט", הוקמה ב-23 בדצמבר 1942 בפיקודו של מקסימיליאן פרטר-פיקו. תפקידה העיקרי היה לסגור את הפער בין קבוצת ארמיות דון לקבוצת ארמיות B. פלגת הארמייה פרטר-פיקו לחמה במהלך קרב סטלינגרד בניסיון לחלץ את הארמייה השישית המכותרת. היא פורקה ב-3 בינואר 1943, יום לאחר כניעת שרידי הארמייה השישית בסטלינגרד, ושולבה בארמיית הפאנצר הראשונה. פלגת הארמייה פרטר-פיקו באתר lexikon-der-wehrmacht (בגרמנית)
מקש End

מקש End (End) הוא מקש מקלדת, המשמש למטרה ההפוכה ממקש Home, ומוביל לתחתית דף אינטרנט או עמוד במחשב באופן כללי. במערכות הפעלה מסוימות, End משגר את סמן הטקסט לסוף המשפט שהוא מורה. במקלדות קטנות בהן אין את המקש End, ניתן ללחוץ על שילוב המקשים Fn+→. בתוכנות במחשבים מודרניים של Windows, מקש הEnd מוביל את סמן הטקסט לסוף המשפט שהוא מורה. כאשר סמן הטקסט מורה על טקסט שלא ניתן לערוך אותו, מקש הEnd יוביל לתחתית הדף. בנוסף לכך, ניתן לסמן טקסט שבא אחרי סמן הטקסט בעזרת שילוב המקשים End+⇧ Shift. ברוב תוכנות macOS, המקש End פועל בצורה שונה ממה שהוא פועל במערכות הפעלה אחרות. כאשר לוחצים על המקש, הוא יוביל לתחתית הדף, אך סמן הטקסט לא ישנה את מיקומו כלל. במקלדות macOS שאין את המקש End, ניתן ללחוץ על שילוב המקשים Fn+→. בשביל לעשות את הפעולה שניתן לעשות ב-Windows (לשגר את סמן הטקסט לסוף המשפט שהסמן מורה), ניתן ללחוץ על שילוב המקשים ⌘ Command+→. בלינוקס, המקש End עושה את אותם הפעולות שהוא עושה בווינדוס, הוא משגר את סמן הטקסט לסוף המשפט שהוא מורה ומוביל לתחתית מסמך או עמוד באינטרנט. בנוסף לכך, כמו בווינדוס, ניתן לסמן טקסט שבא אחרי סמן הטקסט אם לוחצים על ⇧ Shift בו-זמנית. Mac OS X and Home / End keys, web.archive.org, ‏2006-11-06 macos - Remap "Home" and "End" to beginning and end of line, Ask Different
ג'ורג' פאודל-פיליפס

סר ג'ורג' פאודל-פיליפס (אנגלית: George Faudel-Phillips; ‏1922 - 1840) היה איש ציבור יהודי בריטי, בן למשפחת אצולה יהודית בריטית, בעל תואר ברונט, כיהן בתפקיד של הלורד ראש העיר של לונדון, ולפני כן כשריף של לונדון ושריף הגבוה של מחוז לונדון. נולד בלונדון, בנו השני של סר בנג'מין סמואל פיליפס (Benjamin Samuel Phillips). את שמו "פאודל" הוא צירף מדודו מצד אמו. התחנך בבית הספר האוניברסיטאי בלונדון, והשלים את לימודיו בברלין ובפריז. לאחר מכן הצטרף לעסקי אביו. בשנת 1867 נישא להלן, בתו של ג'וזף מוזס לוי, הבעלים של ה"דיילי הטלגרף", ואחותו של סר אדוארד לוסון, שירש את בעלות העיתון. אביו בנג'מין סמואל כיהן כראש עיריית לונדון בין 1865 ל-1866. בשנים 1884-1885 כיהן ג'ורג' פאודל-פיליפס כשריף של לונדון ומידלקסס (Middlesex). בשנת 1894 מונה לראש "Honorable Irish Society". בשנה שלאחר מכן הוא התמנה לשריף הגבוה (high sheriff) של מחוז לונדון, ובשנת 1896 הוא התמנה לראש העיר של לונדון. כשופט ראשי ("Chief magistrate") של העיר, פאודל-פיליפס קיבל את המלכה ויקטוריה בטמפל בר לרגל טקס ההודיה של היובל שהתקיים בקתדרלת סנט פול, ולאחר מכן במעונו הרשמי בבית האחוזה. שנת כהונתו הייתה שנה של פילנתרופיה יוצאת דופן. הוא גייס כספים שהסתכמו ב-1,000,000 ליש"ט להקלה על הרעב בהודו ולמטרות צדקה אחרות. הוא זכה למספר תוארי כבוד בתום כהונתו, ובהם: ברונט. כאות הוקרה על שירותיו להודו, קיבל את הצלב הגדול של האימפריה ההודית. הוא קיבל גם עיטורים זרים רבים. סר ג'ורג' פאודל-פיליפס שירת את הקהילה היהודית כנשיא בית היתומים היהודי ונשיא החברה לסיוע לעיוורים יהודים בלונדון. בנו הוא סר ליאונל לוסון פאודל-פיליפס (Sir Lionel Lawson Faudel Faudel-Phillips). נכדות נינו הן האחיות פופי וקארה דלווין. מדיה וקבצים בנושא ג'ורג' פאודל-פיליפס בוויקישיתוף FAUDEL-PHILLIPS, SIR GEORGE, BART, The Jewish Encyclopedia
Yahoo! Finance

יאהו פיננסים (באנגלית: Yahoo! Finance) הוא אחד מאתרי הכלכלה המובילים בעולם. הוא מספק חדשות פיננסיות, נתונים ופרשנות כלכלית כולל שערי מניות, הודעות לעיתונות, דוחות כספיים ותוכן מקורי. הוא מציע גם כלים מקוונים להתנהלות כספית אישית. האתר מדורג במקום במקום ה-21 בעולם. בינואר 2014, יאהו פיננסים נבחר לאתר המועדף ביותר על ידי מצביעי המפלגה הרפובליקנית בני 18 ומעלה עם הכנסה שנתית של יותר מ-100,000$ למשק בית, על ידי ארגון התקשורת השמרני Newsmax, בהתבסס על מספר הצופים שעוקבים אחר יאהו באמצעות שירות המחקר Metrix Plan של comScore. מדיה וקבצים בנושא Yahoo! Finance בוויקישיתוף אתר האינטרנט הרשמי של Yahoo! Finance Yahoo! Finance, ברשת החברתית פייסבוק Yahoo! Finance, ברשת החברתית אקס (טוויטר) Yahoo! Finance, ברשת החברתית אינסטגרם אתרי כלכלה מומלצים - אתרים כלכליים מובילים, באתר iValue (בערבית) Top News and Media Websites Ranking in February 2022, Similarweb (באנגלית) ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
דיק ברליין

דיק לודווייק ברליין (בהולנדית: Dick Lodewijk Berlijn; נולד ב-18 במרץ 1950) הוא גנרל הולנדי בדימוס, אשר שימש כראש ההגנה (מקביל לרמטכ"ל) של צבא הולנד בשנים 2004–2008. ברליין נולד באמסטרדם ב-18 במרץ 1950. ב-1969 הוא נרשם ללימודים באקדמיה הצבאית המלכותית ההולנדית בברדה, וב-1973 התגייס לחיל האוויר המלכותי ההולנדי. הוא עבר הכשרת טייס בסיסית בקנדה ולאחר מכן חזר להולנד ועבר הכשרה כטייס נורת'רופ F-5. ב-1976 עבר הסבה למטוס F-104 סטארפייטר. הוא שרת בכוח המשימה באורוזגאן וביוניפי"ל. בין 1989–1991 למד במכללת הסגל של חיל האוויר ולאחר מכן שימש כראש מדור המבצעים וההדרכה בחיל האוויר. ב-1993 הוא מונה למפקד טייסת F-16. ב-1994 הוא מונה לראש אגף המבצעים בחיל האוויר. בנובמבר 1998 הוא הועלה לדרגת גנרל-מיור ומונה למפקד חיל האוויר הטקטי. ב-24 במרץ 2000 הוא מונה למפקד חיל האוויר ההולנדי, וב-24 ביוני 2004 מונה לראש מטה ההגנה (מקביל לרמטכ"ל) והועלה לדרגת גנרל. ב-5 בספטמבר 2005 שונה שם התפקיד ל"ראש ההגנה". ב-17 באפריל 2008 הוא פרש מהצבא והתפקיד הועבר לפטר ואן אום. מדיה וקבצים בנושא דיק ברליין בוויקישיתוף דיק ברליין באתר נאט"ו
הדיוויזיה ה-306 (ורמאכט)

הדיוויזיה ה-306 הייתה דיוויזיה של הוורמכאט במהלך מלחמת העולם השנייה. דיוויזיית הרגלים ה-306 הוקמה ב-15 בנובמבר 1940 כדיוויזיה סטטית כחלק מגל הגיוס ה-13 באזור האם. מאגר הגיוס הראשוני של הדיוויזיה הגיע משליש כל אחת מדיוויזיות הרגלים ה-86 וה-291, וכן מגדוד גיוס השדה 129. המפקד הראשון של דיוויזיית הרגלים ה-306 היה הנס פון זומרפלד. לאחר שהפריסה הושלמה במלואה עד מאי 1941, דיוויזיית הרגלים ה-306 שירתה בבלגיה הכבושה עד החורף של 1942/1943. ב-12 במרץ 1942, הדיוויזיה מסרה חלקים מכוח האדם שלה לדיוויזיית הרגלים ה-371 שהוקמה כחלק מגל הגיוס ה-19. ב-17 ביולי 1942, רגימנט הארטילריה ה-306 שלא היה שלם קודם לכן הושלם עם שלוש סוללות ארטילריה נוספות כדי להתכונן לפריסה הממשמשת ובאה בחזית המזרחית. ב-21 באוקטובר 1942 קיבלה דיוויזיית הרגלים 306 פקודות להפוך מחדש מדיוויזיה סטטית לדיוויזיית סער. הארגון מחדש בוצע בנובמבר. ב-1 בנובמבר 1942 הוחלף מפקד הדיוייזיה בגאורג ניימן והיא הועברה לחזית המזרחית מאוחר יותר באותו החודש. ב-2 בנובמבר 1943 לחמה הדיוויזיה באזור שבין קרמנצ'וג לדנייפרופטרובסק בגדה המערבית של הדנייפר וספגה אבדות כבדות. הדיוויזיה זכתה לרענון מכוחות של הדיוויזיה ה-328 שפורקה, אולם הגדוד השלישי של כל אחד משלושת הרגימנטים של דיוויזיית הרגלים ה-306 פורקו כדי להקים את דיוויזיית הרגלים ה-353 שהוקמה באותה העת. במהלך שנת 1943 כללו מפקדי הדיוויזיה של דיוויזיית הרגלים ה-306, בין היתר, את גאורג פייפר, תיאו-הלמוט ליב וקרל-אריק קהלר . ב-4 ביולי 1944, המחלקה הרביעית של רגימנט הארטילריה ה-306 (שסומנה רשמית כיחידה הרביעית של רגימנט הארטילריה ה-328) הוחלפה ביחידה השלישית של רגימנט הארטילריה ה-117 מדיוויזיית הרגלים ה-111. ב-24 ביולי 1944 הפכה קבוצת הדיוויזיה ה-328 לרגימנט הגרנדירים ה-549. באפריל 1944, הדיוויזיה נסוגה לגדה המערבית של הדניסטר. באוגוסט 1944, הדיוויזיה הושמדה ביום הראשון של מבצע יאשי-קישינב, בזמן ששירתה תחת קבוצת ארמיות דרום אוקראינה. היא פורקה רשמית ב-9 באוקטובר 1944. הנס פון זומרפלד (15 בנובמבר 1940 - 1 בנובמבר 1942). גאורג ניימן (1 בנובמבר 1942 - נובמבר 1942). גרהרד מתיאס (נובמבר 1942 - 29 בינואר 1943). גאורג פייפר (29 בינואר 1943 - 21 בפברואר 1943). תיאו-הלמוט ליב (21 בפברואר 1943 - 30 במרץ 1943). קרל-אריק קהלר (30 במרץ 1943 - 1 בינואר 1944). קרל באר (1 בינואר 1944 - 13 בינואר 1944). קרל-אריק קהלר (13 בינואר 1944 - 20 באפריל 1944). אודות הדיוויזיה באתר lexikon-der-wehrmacht (בגרמנית) Tessin, Georg (1974). "306". Die Landstreitkräfte 281–370. Verbände und Truppen der deutschen Wehrmacht und Waffen-SS im Zweiten Weltkrieg 1939-1945 (בגרמנית). Vol. 9. Osnabrück: Biblio Verlag. pp. 94–98. ISBN 3764808721. Mitcham, Samuel W. (2007). German Order of Battle. Volume Two: 291st-999th Infantry Divisions, Named Infantry Divisions, and Special Divisions in WWII. Stackpole Books. pp. 30–32. ISBN 9780811734165.
חדשות עסקים יהודיים

Jewish Business News הוא עיתון מקוון המתפרסם באנגלית, ומביא חדשות כלכליות הנוגעות לעסקים בבעלות או בניהול של אנשי עסקים יהודים ברחבי העולם. העיתון הושק בפברואר 2013. מייסדתו, המנכ"לית והעורכת הראשית שלו היא סימה אלה, ששימשה בעבר כעיתונאית בעיתון הישראלי ידיעות אחרונות. מידע מהאתר מצוטט לעיתים קרובות על ידי אתרי חדשות אחרים. אתר האינטרנט הרשמי של חדשות עסקים יהודיים חדשות עסקים יהודיים, ברשת החברתית פייסבוק חדשות עסקים יהודיים, ברשת החברתית אינסטגרם Workday acquires Identified - Investment Round Up, Red Herring, ‏2014-02-28 (באנגלית אמריקאית) ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
תמ"א 23

תוכנית מתאר ארצית 23 או תמ"א 23 למסילות הברזל, עוסקת בהתווית רשת המסילות הארצית ושריון עתודות קרקע לבניית מסילות נוספות בעתיד. התכנית אושרה בהחלטת ממשלה 1675 ב-15 ביוני 1986. התכנית נועדה להתוות את רשת מסילות הברזל הארצית, וכן לקבוע כללים הנוגעים לעריכת תוכניות למסילות ברזל, בנוסף עוסקת התכנית במניעת מפגעים ושמירת הנוף, הגדרת ותחימת סטיות מותרות, וניצול יעיל של קרקע על-ידי איחוד של מערכות תשתיות. מניעת מפגעים סביבתיים - רק לאחר שיינקטו הצעדים הדרושים לשיקום הנוף שנפגע כתוצאה מבניית המסילה, תורשה מסילת הברזל להתחיל בפעילותה. הגדרה של רוחב רצועה מתוכננת ומרחק בין קו הבניין וציר הרצועה המתוכננת - יתקיימו על פי תוכנית המיתאר המקומית או כפי שסומן בתוכנית מפורטת אחרת. לא יינתן היתר בנייה ברצועה המתוכננת ובתחום עד קו הבניין, מלבד מתקנים ספציפיים שכלולים בהגדרות התכנית. מיום אישור התכנית, נערכו שינויים רבים שנבעו מהצורך בעדכון והוספת תוואים חדשים לרשת מסילות הברזל הארצית. בין השינויים שנעשו לטובת מערכת מסילות הברזל במחוז מרכז, דרום וצפון שונו המסילות הבאות: נמל תעופה בן-גוריון נתב"ג - ירושלים כרמיאל - קריית שמונה עירון חדרה - מזרח עפולה לחלק מתוואי המסילה שאושרו במסגרת תמ"א 23, נערך תכנון מפורט במסגרת תוכניות לתשתית לאומית ותוכניות מחוזיות חלקיות. השינוי המהותי בהוראות התכנית חל בתמ"א 23 'שינוי מס' 9', והוא מתייחס להמרת הגדרות מסילות הברזל. פרטי התכנית באתר מינהל התכנון פרטי התכנית ברשות מקרקעי ישראל תוכניות מתאר ארציות באתר רשות מקרקעי ישראל, כולל הוראות, תשריטים ושינויים שינוי מספר 9 בהוראות תכנית, באתר רשות מקרקעי ישראל
פרנק ג'קסון (מושל איווה)

פרנק דאר ג'קסון (באנגלית: Frank Darr Jackson;‏ 26 בינואר 1854 – 16 בנובמבר 1938) היה פוליטיקאי אמריקאי מאיווה, איש המפלגה הרפובליקנית, שכיהן כמושל איווה ה-15 בשנים 1894–1896. פרנק ג'קסון נולד בעיירה ארקייד שבמדינת ניו יורק. כאשר היה בן 13 עברה משפחתו לאיווה והתיישבה בעיר ג'סאפ. ג'קסון התחנך בבתי ספר ציבוריים והיה ראשון מושלי איווה שהתחנך במוסדות ההשכלה הגבוהה של המדינה. הוא למד בקולג' החקלאי של איווה ובאוניברסיטת המדינה של איווה, וב-1874 סיים בזו האחרונה את לימודי המשפטים. ביום הולדתו ה-21 הוא התקבל ללשכת עורכי הדין ופתח משרד עורכי דין בעיר אינדיפנדנס. ב-1877 נשא ג'קסון לאישה את אנה ברוק, ילידת קנדה. לשניים נולדו ארבעה בנים. ב-1882 נבחר ג'קסון כמזכיר הסנאט של איווה. ב-1884 הוא נבחר כמזכיר המדינה של איווה, תפקיד בו הוא כיהן שש שנים. בבחירות למשרת מושל איווה של 1893 הוא ניצח את המושל המכהן הוראס בויס, שניסה להתמודד על תקופת כהונה שלישית. ג'קסון האמין בהגנת תעריפים. בנאום ההשבעה שלו הוא הכריז, "כדי לשמור על מדרג השכר האמריקאי בעתיד, על העם האמריקאי לקנות ולהשתמש בתוצרים של השכל והכוחות של הפועל והיצרן האמריקאי, ולא באלו של ארצות אחרות, אף על פי שמחיריהם עשויים להיות גבוהים קצת יותר... אותם מוצרים שמיוצרים במדינות זרות, שניתן לייצר בארצנו שלו, חייבים להיות מחוץ לתחרות מול שוק העבודה האמריקאי. מדינה זו יכולה לצרוך את המוצרים שמייצר הפועל האמריקאי, אך היא לא יכולה לצרוך את המוצרים שמייצרים הפועל האמריקאי והפועל הזר כאחד". ב-1894 חצה "הצבא התעשייתי של קלי", חלק מ"צבא קוקסי" (Coxey's Army), את איווה בדרכו לוושינגטון הבירה, כדי למחות על המחסור במקומות עבודה. ג'קסון שלח את המשמר הלאומי כדי לשמור על הסדר. המפגינים השתלטו על רכבות במדינות המערב, וחברות הרכבות ביקשו מג'קסון שיגן עליהן. בהכריזו שתפקידו הוא "למנוע את נחיתתם של עולי הרגל על אדמת איווה", ושבכוחות הצבאיים צריך להיעשות שימוש כדי לשמור על הסדר, יצא ג'קסון על רכבת מיוחדת לעיר קונסיל בלאפס כדי להתמודד עם הבעיה. פעולתו של ג'קסון הייתה שנויה במחלוקת, שכן רבים מתושבי איווה אהדו את מטרתם של המפגינים. בסופו של דבר עבר הצבא של קלי דרך המדינה ללא שהתרחשו תקריות אלימות. מתוך רצון לשוב לעסקיו, לא התמודד ג'קסון על תקופת כהונה שנייה כמושל. בהמשך הוא סייע לארגן חברת ביטוח בדה מוין, ושימש כנשיאה. ב-1924 עבר ג'קסון לקליפורניה. פרנק ג'קסון נפטר ברדלנדז, קליפורניה ב-16 בנובמבר 1938 ונטמן בבית הקברות הילסייד שבעיר. פרנק ג'קסון, במילון הביוגרפי של איווה (באנגלית) פרנק ג'קסון, באתר "Find a Grave" (באנגלית) פרנק ג'קסון, באתר אגודת המושלים הלאומית
מקסיקו (שיר של אביב גפן)

"מקסיקו" הוא שיר משנת 1999 אשר כתב, הלחין וביצע אביב גפן, עם להקת התעויוט, וכלול באלבומו השמיני "לילות לבנים". בראיון לרז שכניק ב-103fm, סיפר גפן על כתיבת השיר: היה לי רגע עם עצמי שהייתי מת לנסוע מכאן, ומקסיקו נראה לי כמו מקום נורא רחוק. השיר נכתב על חוף הים למרגלות עין הוד ועל הים הזה, האופק הרחוק, דמיינתי איך זה יהיה לטוס מכאן. זה שיר בריחה שאני מאוד אוהב אותו במהלך השנים השיר בוצע בין היתר על ידי מיי פיינגולד, נטע ברזילי ולינא מח'ול. כמו כן, גפן ביצע את השיר עם ריטה. השיר נכנס למצעדים השבועיים של רשת ג' תשעה ימים לאחר צאת האלבום, וצעד בו במשך 15 שבועות. הוא צעד במקום הראשון במשך חמישה שבועות, החל מרגע שנכנס. במצעד הפזמונים השנתי של רשת ג' לשנת 1999, השיר דורג במקום העשירי. רשימת המשתתפים בשיר: אביב גפן – שירה וגיטרה אקוסטית ניר צידקיהו – תופים עודד שחר – כלי הקשה שלומי צדקי – גיטרה בס הראל בן עמי – גיטרה חשמלית משה לוי – קלידים, קולות ערן מיטלמן – קלידים מעיין הירשביין – קולות עדי קוזלובסקי – קולות זוהר לרנר – כינור חן שנהר – כינור קארין זוסמן – ויולה אסף דר – צ'לו הקליפ הרשמי לשיר, בביצוע אביב גפן, סרטון באתר יוטיוב 103FM - רז שכניק - לילות לבנים, באתר 103FM - האזנה לרדיו און ליין מילים לשיר מקסיקו - מיי פיינגולד, באתר שירונט סוויטץ' סונג: השופטים במחרוזת שירי השופטים | 💙🤍💙 אקס פקטור לאירוויזיון 2022, נבדק ב-2022-03-24 עונה חדשה The Voice ישראל - לינה מחול - מקסיקו, נבדק ב-2022-03-24 רוני שיינר, הייתה בגידה? ריטה ואביב גפן מפתיעים את הקהל, באתר אייס, 11 במרץ 2024 מקסיקו – פזמונט, באתר pizmonet.co.il לפי ההערות בחוברת האלבום ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Fire (מערכת הפעלה)

Fire OS היא מערכת הפעלה ניידת המבוססת על פרויקט הקוד הפתוח של אנדרואיד ונוצרה על ידי אמזון עבור טאבלטי ה-Fire שלה, רמקולים חכמים Echo ומכשירי Fire TV. מערכת ההפעלה כוללת תוכנה קניינית, ממשק משתמש מותאם המתמקד בעיקר בצריכת תוכן, וקישור לתוכן הזמין מהשירותים של אמזון עצמה. אפליקציות ל-Fire OS מסופקות דרך ה-Amazon Appstore. Fire OS משתמשת בממשק משתמש מותאם אישית שנועד לקדם באופן בולט תוכן הזמין באמצעות שירותי אמזון, כגון Amazon Appstore, פריים וידאו, Amazon Music ו-Kindle Store. פונקציית החיפוש מאפשרת למשתמשים לחפש דרך ספריית התוכן המקומית שלהם או בחנויות של אמזון. בדומה לאנדרואיד, החלקה מהחלק העליון של המסך חושפת הגדרות והתראות מהירות. Fire OS מספקת גם אינטגרציה עם Goodreads, פייסבוק וטוויטר. "Here's What You Need to Know About Amazon's Fire OS". Lifewire. נבדק ב-3 במרץ 2021. {{cite web}}: (עזרה) "How the Kindle Fire Works". HowStuffWorks. 22 באוגוסט 2012. נבדק ב-3 במרץ 2021. {{cite web}}: (עזרה)
ראש ההגנה (בלגיה)

ראש ההגנה (בצרפתית: Chef de la Défense בהולנדית: Chef Defensie) הוא מפקד הכוחות המזוינים של בלגיה. הוא ממונה בידי שר ההגנה והוא היועץ הצבאי הבכיר של ממשלת בלגיה. התפקיד נוסד ב-28 בפברואר 1958, ובתחילה כיהן בו קצין בדרגת לוטננט גנרל. החל משנת 2002 המכהן בתפקיד הוא הקצין היחיד בצבא בדרגת גנרל או אדמירל. ומאז 10 ביולי 2020 מכהן בו האדמירל מישל הופמן. צבא בלגיה
התזמורת הסימפונית של דאלאס

התזמורת הסימפונית של דאלאס (באנגלית: Dallas Symphony Orchestra, ובראשי תיבות: DSO) היא תזמורת אמריקאית, המקיימת את הופעותיה במרכז הסימפוני על שם מאיירסון בדאלאס, טקסס. ראשיתה של התזמורת בשנת 1900, בקונצרט, שניגנה קבוצה בת 40 נגנים עם המנצח הנס קרייסיג. היא המשיכה להופיע ולגדול במספר נגנים ובמעמד, כך שבשנת 1945 הייתה בעמדה, שאיפשרה לה להזמין את אנטל דוראטי לתפקיד מנהל מוזיקלי. בניצוחו רכשה התזמורת מעמד מקצועי מלא. בין המנהלים המוזיקליים הבאים היו גאורג שולטי ואדוארדו מאטה. משנת 1992 ועד שנת 2006 החזיק המנצח אנדרו ליטון במשרה זאת, וכאשר הוא סיים את תפקידו, החליף אותו המנצח ההולנדי יאפ ואן זביידן. באוקטובר 2009 הודיעה תזמורת דאלאס על הארכת החוזה עם ואן זביידן עד עונת 16–2015. המנצח האיטלקי פאביו לואיזי נבחר לתפקיד המנהל המוזיקלי הבא של התזמורת והוא נכנס לתפקיד בעונת הקונצרטים 2020/21. פאביו לואיזי - 2020 - ממשיך יאפ ואן זביידן - 2008 - 2018 אנדרו ליטון - 1994 - 2006 אדוארדו מאטה - 1997 - 1993 מקס רודולף - 1973 - 1974 אנשל ברוסילוב - 1970 - 1973 דונלד יוהאנוס - 1962 - 1970 גאורג שולטי 1961 - 1962 פאול קלצקי - 1958 - 1961 ולטר הנדל - 1949 - 1958 אנטל דוראטי - 1945 - 1949 התזמורת הייתה מושבתת - 1941 - 1945 ז'אק זינגר - 1938 - 1942 פאול ואן קטוויק - 1925 - 1937 ולטר פריד - 1918 - 1925 התזמורת הייתה מושבתת - 1914 - 1918 קרל ונת' - 1911 - 1914 ולטר פריד - 1905 - 1911 הנס קרייסיג - 1900 - 1905 מדיה וקבצים בנושא התזמורת הסימפונית של דאלאס בוויקישיתוף אתר האינטרנט הרשמי של התזמורת הסימפונית של דאלאס התזמורת הסימפונית של דאלאס, באתר ספוטיפיי התזמורת הסימפונית של דאלאס, באתר AllMusic (באנגלית) התזמורת הסימפונית של דאלאס, באתר MusicBrainz (באנגלית) התזמורת הסימפונית של דאלאס, באתר Discogs (באנגלית) התזמורת הסימפונית של דאלאס, באתר Songkick (באנגלית)
החזקתי לך ת'יד

החזקתי לך ת'יד הוא סינגל של הזמר הישראלי עדן מאירי, שיצא לאור ב-13 בדצמבר 2020. השיר נכתב בידי רוני דלומי והולחן בידי דלומי ואביב קורן. הוא הופק בידי טל פורר. השיר שוחרר יחד עם קליפ שבוים בידי רן יחזקאלי. ב-29 בדצמבר הוציאו עדן מאירי ורוני דלומי גרסה אקוסטית משותפת לשיר. עדן מאירי - החזקתי לך ת'יד, באתר ‏מאקו‏, 13 בדצמבר 2020 מדיה פורסט, ‏26 בדצמבר 2020
אלברטוסוכוס

אלברטוסוכוס (שם מדעי: Albertosuchus; מילולית: "תנין אלברטה") הוא סוג נכחד של זוחל מסדרת התנינאים, שהתקיים במשך סוף הקרטיקון שלפני הכחדת הקרטיקון הגדולה לפני 70 עד 66 מיליון שנה מזמננו. תנין זה היה מקרובם של התניניים ואולי גם מהאבות הישירים שלהם, מאחר שהוא בעל מבנה לסת תחתונה בעלת צירים דומים ושטח פנים רחב בדומה להם, שונה מעט מהמבנה של הגוויאליים או האליגטוריים. ממצאי תנין זה התגלו בתצורות סקולרד (אנ') שבמערב קנדה והם תוארו ב-2015. עם זאת חלק מהחוקרים לא רואים בסוג זה טקסון קיים. אלברטוסוכוס, באתר האנציקלופדיה של החיים (באנגלית) אלברטוסוכוס, באתר GBIF (באנגלית) Wu, Xiao-Chun; Brinkman, Donald B.; Gardner, James (2015). "A new crocodylian (Eusuchia) from the uppermost Cretaceous of Alberta, Canada1". Canadian Journal of Earth Sciences. 52 (8): 590. Bibcode:2015CaJES..52..590W. doi:10.1139/cjes-2014-0133
תורקוזאורוס

תורקוזאורוס (שם מדעי: Thoracosaurus) הוא סוג של זוחל נכחד שהתקיים במימי אמריקה הצפונית בין הקרטיקון לתחילת הפלאוקן לפני 70.6 עד 61.6 מיליון שנה מזמננו. הסוג תואר ב-1852 בידי ג'וזף ליידי ונכללים בו 3 מינים, בעוד אחרים שהוגדרו מבוטלים מספק כיום. בעבר הגדירו את התורקוזאורוס כדמוי-תנינאי מהלך שאינו השתייך לסדרת התנינאים, אך לאחר מחקרים מורפולוגיים וגנטיים של ריצוף DNA מראים שהוא קרובם של הגוויאליים ובעיקר של המין גוויאל חקיין ומשויך לקבוצה Gavialoidea, קרוב בעיקר לקנתיסוכוס. כיום ידועים 3 מינים של התנין, ביניהם הגדול ביותר Thoracosaurus scanicus, עם גולגולת צרה באורך 55 ס"מ, אשר הגיע לאורך של 4.4 מטרים והיה כנראה טורף-על, בעל התמחות בדגים. מדיה וקבצים בנושא תורקוזאורוס בוויקישיתוף תורקוזאורוס, באתר האנציקלופדיה של החיים (באנגלית) תורקוזאורוס, באתר GBIF (באנגלית)